ओडिशा में प्राथमिक विद्यालय बंद होने के कारण वार्षिक परीक्षा नहीं दे सके छात्र
ओडिशा के कोरापुट जिले में एक प्राथमिक विद्यालय में ताला लगा होने के कारण पहली से पांचवीं कक्षा के 30 से अधिक छात्र वार्षिक परीक्षा नहीं दे सके।
घटना जिले के नारायणपटना प्रखंड के अंतर्गत तुरली प्राथमिक विद्यालय में शुक्रवार को हुई। स्कूल के दो शिक्षकों में से कोई भी उपस्थित नहीं था।
प्रखंड शिक्षा अधिकारी रघुनाथ पांगी ने कहा, ''मैं मामले की जांच कराऊंगा। यदि परीक्षा नहीं कराई गई है तो संबंधित शिक्षकों के खिलाफ कार्रवाई की जाएगी।”
करीब दो घंटे तक प्रतीक्षा करने के बाद छात्र बिना परीक्षा दिए घर लौट गए। स्कूल का समय सुबह 7 बजे से 9.30 बजे तक है।
ग्रामीणों का आरोप है कि शिक्षकों के नहीं आने के कारण स्कूल में ज्यादातर दिन ताला लगा रहता है।
तुरली के ग्रामीण लुकु मंदंगी ने दावा किया, “शिक्षक बहुत कम स्कूल आते हैं। शैक्षणिक गतिविधियां ठप पड़ी हैं। अधिकांश छात्र उड़िया में अपना नाम लिखना तक नहीं जानते।”
जिला मुख्यालय शहर से लगभग 120 किलोमीटर की दूरी पर स्थित इस स्कूल में पहली से पांचवीं तक की कक्षाओं में 30 से अधिक छात्र पढ़ते हैं। स्कूल में एक प्रधानाध्यापक समेत दो शिक्षक हैं।
ग्रामीणों ने दावा किया कि स्कूल दूर होने के कारण शिक्षक स्कूल आने से कतराते हैं।
एक अन्य ग्रामीण सूर्या सिरिका ने कहा, “हमने कई बार संबंधित अधिकारियों से संपर्क किया लेकिन कोई फायदा नहीं हुआ। हम शिक्षकों के खिलाफ कार्रवाई की मांग करते हैं। अन्यथा, हम प्रखंड शिक्षा अधिकारी के कार्यालय का घेराव करेंगे।”
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva